钦定古今图书集成/明伦汇编/官常典/第771卷 > 册府元龟 > 《条教》
## 钦定古今图书集成/明伦汇编/官常典/第771卷 > 册府元龟 > 《条教》

易临之象曰：“君子以教思无穷容保无疆。”《论语》云：“既
富矣。又何加焉”盖居长人之任兴教为本令下禁止
风行草偃其所由来尚矣。汉氏而下良吏继出乃能
推本俗尚讲求治要思所惩革树之风声由是奖善
防非置之表率遏强抚弱为之约束尊贤兴学禁淫
起废除律令之不便祛风轨之因习至于树艺之便
利蚕绩之程品布帛之度舂汲之宜靡不为立科条
以杜纷竞真得夫善人为邦之旨哉。《诗》曰：“恺悌君子
民之父母”异乎！不戒视成者已。